ddrg/super_eurlex huggingface dataset:
Uredba Komisije (ES) št. 1298/98

z dne 23. junija 1998

o spremembi Uredbe (ES) št. 577/97 o nekaterih podrobnih pravilih za uporabo Uredbe Sveta (ES) št. 2991/94 o standardih za mazave maščobe in Uredbe Sveta (EGS) št. 1898/87 o zaščiti poimenovanj, uporabljenih v prometu z mlekom in mlečnimi proizvodi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2991/94 z dne 5. decembra 1994 o določitvi standardov za mazave maščobe [1] in zlasti člena 8 Uredbe,

ob upoštevanju Uredbe Sveta (EGS) št. 1898/87 z dne 2. julija 1987 o zaščiti poimenovanj, uporabljenih pri prometu z mlekom in mlečnimi izdelki [2], kakor je bila nazadnje spremenjena z Aktom o pristopu Avstrije, Finske in Švedske, ter zlasti člena 4(2) Uredbe,

ker Uredba Komisije (ES) št. 577/97 [3], kakor je bila nazadnje spremenjena z Uredbo (ES) št. 623/98 [4], predvideva obdobje, v katerem je treba preskusiti metodo za kontrolo označbe glede vsebnosti maščobe, kakor je opisana v Prilogi II, pred njeno uporabo;

ker je treba zaradi težav, ki so jih pri izvajanju metode navedli gospodarski subjekti, in za to, da bi omogočili podrobnejši preskus primernosti metode, prestaviti datum, od katerega je treba uporabljati metodo;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredba (ES) št. 577/97 se spremeni na naslednji način:

V členu 2(3) se datum "1. julija 1998" nadomesti s "1. januarja 1999".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. junija 1998

Za Komisijo

Franz Fischler

Član Komisije

[1] UL L 316, 9.12.1994, str. 2.

[2] UL L 182, 3.7.1987, str. 36.

[3] UL L 87, 2.4.1997, str. 3.

[4] UL L 85, 20.3.1998, str. 3.

--------------------------------------------------
Uredba Komisije (ES) št. 2182/98

z dne 9. oktobra 1998

o spremembi Uredbe (EGS) št. 1848/93 o določitvi podrobnih pravil za uporabo Uredbe Sveta (EGS) št. 2082/92 o certifikatih posebnega značaja za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih posebnega značaja za kmetijske proizvode in živila [1] in zlasti člena 20 Uredbe,

ker člen 4(2) Uredbe Komisije (EGS) št. 1848/93 z dne 9. julija 1993 o določitvi podrobnih pravil za uporabo Uredbe Sveta (EGS) št. 2082/92 o certifikatih posebnega značaja za kmetijske proizvode in živila [2], kakor je bila nazadnje spremenjena z Uredbo (ES) št. 2515/94 [3], predvideva sprejem ukrepov za obveščanje javnosti o pomenu oznake "zajamčena tradicionalna posebnost" in logotipu v jezikih Skupnosti; ker so se izvedeni ukrepi, zlasti kampanja na ravni Skupnosti, namenjena proizvajalcem, distributerjem in potrošnikom, izkazali za koristne in učinkovite;

ker bi se moral zaradi koristnega pozitivnega učinka ukrepov za boljše poznavanje Uredbe (EGS) št. 2082/92 ter logotipa inoznake, ki ju določa, rok, določen z Uredbo (EGS) št. 2037/93 [4], kakor je bila nazadnje spremenjena z Uredbo (ES) št. 1726/98 [5], podaljšati za štiri leta, tako da se lahko nadaljujejo in se njihov vpliv okrepi;

ker so ukrepi, predvideni s to uredbo, v skladu z mnenjem Odbora za certifikate posebnega značaja,

SPREJELA NASLEDNJO UREDBO:

Člen 1

Člen 4(2) Uredbe (EGS) št. 1848/93 se spremeni:

1. Beseda "pet" se zamenja z "devet".

2. Doda se naslednji pododstavek:

"Oceni se izvedene ukrepe."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. oktobra 1998

Za Komisijo

Franz Fischler

Član Komisije

[1] UL L 208, 24.7.1992, str. 9.

[2] UL L 168, 10.7.1993, str. 35.

[3] UL L 275, 26.10.1994, str. 1.

[4] UL L 185, 28.7.1993, str. 5.

[5] UL L 224, 11.8.1998, str. 1.

--------------------------------------------------
Uredba Komisije (ES) št. 417/98

z dne 20. februarja 1998

o spremembi Uredbe (EGS) št. 429/90 o dodelitvi pomoči z razpisom za zgoščeno maslo, namenjeno neposredni porabi v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1587/96 [2], in zlasti člena 7a(3) Uredbe,

ker je Uredba Komisije (EGS) št. 429/90 [3], kakor je bila nazadnje spremenjena z Uredbo (ES) št. 1802/95 [4], dokler se ni začasno razveljavila z Uredbo Komisije (ES) št. 19/98 [5], predvidevala dodelitev pomoči z razpisom za zgoščeno maslo, izdelano iz masla ali smetane s trga in namenjeno neposredni porabi v Skupnosti; ker, da bodo izpolnjeni pogoji za pomoč, je treba proizvodnjo zgoščenega masla, dodajanje markerjev in pakiranje izvesti v 90 dneh od zadnjega datuma za vložitev ponudb;

ker se je najvišja pomoč za 180. razpis, za katerega je bil zadnji datum za vložitev ponudb 9. december 1997, določila z zamudo; ker so se države članice o sklepu obveščene šele 9. januarja 1998; ker bi bilo treba torej rok za proizvodnjo zadevnega zgoščenega masla podaljšati do 31. marca 1998;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Naslednji pododstavek se doda členu 9(1) Uredbe (EGS) št. 429/90:

"Vendar pa je za količine zgoščenega masla, dodeljenega po 180. razpisu, za katerega je bil zadnji dneva za vložitev ponudb 9. december 1997, rok iz prve alinee 31. marec 1998."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 1998

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 45, 21.2.1990, str. 8.

[4] UL L 174, 26.7.1995, str. 27.

[5] UL L 4, 8.1.1998, str. 39.

--------------------------------------------------
UREDBA KOMISIJE (ES) št. 843/98

z dne 22. aprila 1998

o spremembah Uredbe Sveta (ES) št. 2200/97 glede razdelitve med države članice površin, zasajenih z jablanami, hruškami, breskvami in nektarinami, za katere se lahko odobrijo premije za izkrčitev

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/97 z dne 30. oktobra 1997 o izboljšanju pridelave jabolk, hrušk, breskev in nektarin v Skupnosti1 ter zlasti člena 1(2) Uredbe,

ker člen 1(2) Uredbe (ES) št. 2200/97 razdeli med države članice površino, za katero se lahko odobrijo premije za izkrčitev, kakor so predvidene v členu 1(1) navedene uredbe; ker člen 1(2) navedene uredbe določa mejo in postopek, ki se nanaša na spremembe te razdelitve;

ker glede na podatke, ki jih je Komisija prejela do 1. aprila 1998, zahtevki za premije za izkrčitev v nekaterih državah članicah zajemajo površine, ki so manjše od tistih, opredeljenih v členu 1(2) zgoraj navedene uredbe; ker skupne površine, ki so še na razpolago, znašajo 630 hektarjev pri jablanah in hruškah ter 1264 hektarjev pri breskvah in nektarinah; ker je treba te površine dodeliti državam članicam, kjer površine, zajete v zahtevkih, presegajo tiste iz člena 1(2) zgoraj navedene uredbe, in prednostno tistim državam članicam, kjer umiki predstavljajo najvišji odstotek pridelave; ker prenosi ne smejo vključevati površin, manjših od približno 50 hektarjev;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Tabela iz člena 1(2) Uredbe (ES) št. 2200/97 se nadomesti z:

Države članice Jablane in hruške (ha) Breskve in nektarine (ha)

"Belgija Nemčija Danska Grčija Španija Francija Irska Italija Luksemburg Nizozemska Avstrija Portugalska Finska Švedska Združeno kraljestvo 118 894 - 599 1412 3181 - 2389 - 593 139 325 5 40 305 - 3 - 2780 2564 1414 - 2994 - - 19 226 - - -"

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 1998

Za Komisijo

Franz FISCHLER

Član Komisije

1 UL L 303, 6.11.1997, str. 3.
Uredba Sveta (ES) št. 1631/98

z dne 20. julija 1998

o spremembi Uredbe (EGS) št. 2392/86 o vzpostavitvi registra vinogradov Skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 822/87 z dne 16. marca 1987 o skupni ureditvi trga za vino [1] in zlasti člena 80 Uredbe,

ob upoštevanju predloga Komisije [2],

ker naj bi bili ukrepi, predvideni z Uredbo (EGS) št. 2392/86 [3], dovolj fleksibilni, da omogočajo prilagajanje spremembam v skupni ureditvi trga za vino; ker je zaradi tehničnih težav, s katerimi se srečujejo Španija, Grčija in Portugalska pri vzpostavljanju registra vinogradov, treba podaljšati rok iz člena 4(4) Uredbe (EGS) št. 2392/86,

SPREJEL NASLEDNJO UREDBO:

Člen 1

Naslednji stavek se doda prvemu pododstavku člena 4(4) Uredbe (EGS) št. 2392/86:

"Končni rok za vzpostavitev registra je 31. december 1999 v Španiji in 31. december 2000 v Grčiji in na Portugalskem."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1998

Za Svet

Predsednik

W. Molterer

[1] UL L 84, 27.3.1987, str. 1. Uredba, kakor je bila nazadnje spremenjena z Uredbo (ES) št. 1627/98. (UL L 210, 28.7.1998, str. 8.)

[2] UL C 87, 23.3.1998, str. 17.

[3] UL L 208, 31.7.1986, str. 1. Uredba, kakor je bila nazadnje spremenjena z Uredbo (ES) št. 1596/96 (UL L 206, 16.8.1996, str. 38).

--------------------------------------------------
Uredba Komisije (ES) št. 1443/98

z dne 6. julija 1998

o določitvi bilance dobav za Kanarske otoke za proizvode iz riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [1], kakor je bila nazadnje spremenjena z Uredbo Komisije (ES) št. 2348/96 [2], in zlasti člena 3(4) Uredbe,

ker so skupna podrobna pravila za izvajanje posebne ureditve dobave nekaterih kmetijskih proizvodov na Kanarske otoke določena v Uredbi Komisije (EGS) št. 2790/94 [3], kakor je bila nazadnje spremenjena z Uredbo (EGS) št. 825/98 [4];

ker je za uporabo člena 2 Uredbe (EGS) št. 1601/92 potrebno za proizvode iz riža izdelati predvideno bilanco dobav za Kanarske otoke; ker je potrebno navedeno bilanco izdelati na podlagi zahtev te regije;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Pri uporabi člena 2 Uredbe (EGS) št. 1601/92 so količine iz predvidene bilance dobav za riž, ki so oproščene uvozne dajatve ali ki so upravičene do pomoči Skupnosti za proizvode, ki prihajajo iz ostalega dela Skupnosti, določene v Prilogi te uredbe.

Člen 2

Ta uredba začne veljati dan po objavi v Uradnem listu Evropskih skupnosti.

Uporabljati se začne s 1. julijem 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. julija 1998

Za Komisijo

Franz Fischler

Član Komisije

[1] UL L 173, 27.6.1992, str. 13.

[2] UL L 320, 11.12.1996, str. 1.

[3] UL L 296, 17.11.1994, str. 23.

[4] UL L 117, 21.4.1998, str. 5.

--------------------------------------------------

PRILOGA

Bilanca dobav za riž za Kanarske otoke za tržno obdobje od 1. julija 1998 do 30. junija 1999

(v tonah) |

Proizvod (tarifna oznaka KN) | Kanarski otoki |

| |

Brušen riž | 100630 | 13000 |

Lomljen riž | 100640 | 2600 |

--------------------------------------------------
Uredba Komisije (ES) št. 1207/98

z dne 10. junija 1998

o spremembi Uredbe (EGS) št. 2191/81 o dodeljevanju pomoči za maslo, ki ga kupijo neprofitne ustanove in organizacije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], kakor je bila nazadnje spremenjena z Uredbo (ES) št. 1587/96 [2], in zlasti člena 12(3) Uredbe,

ker Uredba Komisije (EGS) št. 2191/81 [3], kakor je bila nazadnje spremenjena z Uredbo (ES) št. 2196/95 [4], predvideva dodelitev pomoči za nakup masla neprofitnim ustanovam in organizacijam; ker je treba glede na trenutno stanje na trgu masla in raven prodaje po tej uredbi, zmanjšati znesek pomoči;

ker Upravljalni odbor za mleko in mlečne proizvode ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

V prvem pododstavku člena 2(1) Uredbe (EGS) št. 2191/81 se znesek "139 ECU" nadomesti z zneskom "105 ECU".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. junija 1998

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 213, 1.8.1981, str. 20.

[4] UL L 221, 19.9.1995, str. 1.

--------------------------------------------------
Uredba Komisije (ES) št. 1983/98

z dne 17. septembra 1998

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjene z Uredbo Komisije (ES) št. 923/96 [2], in zlasti člena 5,

ker so intervencijski centri določeni v prilogi Uredbe Komisije (EGS) št. 2273/93 [3], nazadnje spremenjene z Uredbo (ES) št. 1877/97 [4]; ker so nekatere države članice zaprosile za spremembo omenjene priloge; ker je treba tem prošnjam ugoditi;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga k Uredbi (EGS) št. 2273/93 se spremeni:

1. v razdelku

"Francija"

so spremembe naslednje:

Departmaji | Črtani centri | Dodani centri |

Aube | Thenneličres (ječmen) Thenneličres (koruza) Nogent-sur-Seine (trda pšenica) | Châtres (ječmen) Roncenay (koruza) Luyčres (ječmen) |

Creuse | La Souterraine (ječmen) | |

Allier | | Tréteau (koruza) |

Loire | Feurs (pšenica) | |

Rhône | | Lyon (koruza) |

Tarn-et-Garonne | Valence d'Agen (pšenica) | Malause (koruza) |

Aude | Trébes (ječmen) | Castelnaudary (sirek) |

2. v razdelku "Österreich" (Avstrija):

- intervencijski center "Absdorf-Hippersdorf" postane "Absdorf",

- intervencijski center "Palterndorf-Dobersmannsdorf" postane "Dobermannsdorf",

- intervencijski center "Siebenbrunn-Leopoldsdorf" postane "Untersiebenbrunn";

3. v razdelku "Suomi" (Finska) intervencijski center "Mustio" postane "Mustio-kirkniemi".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. septembra 1998

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 207, 18.8.1993, str. 1.

[4] UL L 265, 27.9.1997, str. 33.

--------------------------------------------------
Uredba Komisije (ES) št. 497/98

z dne 27. februarja 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi in o skupni carinski tarifi, kot je bila nazadnje spremenjena z Uredbo Komisije (ES) št. 2509/97 [2], in zlasti člena 9,

ker je za zagotovitev enotne uporabe kombinirane nomenklature, priložene k navedeni uredbi, potrebno sprejeti ukrepe o uvrstitvi blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ki ji dodaja nove pododdelke in ki je bila uvedena s posebnimi določbami Skupnosti z namenom uporabe tarifnih ali drugih ukrepov v zvezi z blagovno menjavo;

ker se mora na podlagi navedenih splošnih pravil blago, opisano v stolpcu 1 preglednice, ki je priložena k tej uredbi, uvrstiti v ustrezne oznake KN, navedene v stolpcu 2, in sicer iz utemeljitev, navedenih v stolpcu 3;

ker je primerno, da se lahko imetnik blaga v skladu z določbami iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] še tri mesece sklicuje na zavezujoče tarifne informacije, ki jih izdajajo carinski organi držav članic glede uvrstitve blaga v kombinirano nomenklaturo in ki niso v skladu s pravicami, vzpostavljenimi s to uredbo;

ker Oddelek za tarifno in statistično nomenklaturo Odbora za carinski zakonik ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, se v kombinirano nomenklaturo uvrsti v ustrezne oznake KN, navedene v stolpcu 2 omenjene preglednice.

Člen 2

V skladu z določbami člena 12(6) Uredbe (EGS) št. 2913/92 se lahko še tri mesece sklicuje na zavezujoče tarifne informacije, ki jih izdajajo carinski organi držav članic, ki niso v skladu s pravicami, vzpostavljenimi s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 1998

Za Komisijo

Mario Monti

Član Komisije

PRILOGA

Opis Uvrstitev v oznako KN Utemeljitev

(1) (2) (3)

Mešanica brommetana (67 mas. %) in klorpikrina (33 mas. %), ki se uporablja kot insekticidno zaplinjevanje prsti pred sajenjem 3808 10 90 Uvrstitev v skladu s splošnima praviloma 1 in 6 za razlaganje kombinirane nomenklature, opomba 1(a)(2) k Poglavju 38 in besedilo oznak KN 3808, 3808 10 in 3808 10 90

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 302, 19.10.1992, str. 1.
Uredba Komisije (ES) št. 299/98

z dne 5. februarja 1998

o razveljavitvi Uredbe (ES) št. 2351/97 o opustitvi preferencialnih carin in ponovni vzpostavitvi dajatev skupne carinske tarife pri uvozu drobnocvetnih vrtnic s poreklom iz Maroka

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin pri uvozu nekaterega cvetja s poreklom s Cipra, iz Izraela, Jordanije, Maroka ter Zahodnega brega in Gaze [1], kakor je bila nazadnje spremenjena z Uredbo (ES) št. 1300/97 [2], in zlasti člena 5(2)(b) Uredbe,

ker je pregled Uredbe Komisije (ES) št. 2350/97 z dne 27. novembra 1997 o določitvi cen proizvajalcev Skupnosti in uvoznih cen za nageljne in vrtnice zaradi uporabe režimov, ki urejajo uvoz določenih cvetličarskih proizvodov s poreklom s Cipra, iz Izraela, Jordanije, Maroka ter Zahodnega brega in Gaze [3] pokazal, da je Priloga v primeru drobnocvetnih vrtnic, uvoženih iz Maroka, nepravilna; ker v pravilni različici Priloge ni številk za drobnocvetne vrtnice, uvožene iz Maroka; ker je torej treba ohraniti preferencialne carine, ki jih je uvedla Uredba Sveta (ES) št. 1981/94 z dne 25. julija 1994 o odprtju tarifnih kvot in določitvi njihovega upravljanja za različne izdelke s poreklom iz Alžirije, Cipra, Egipta, Izraela, Jordanije, Malte, Maroka, Zahodnega brega in Gaze, Tunizije in Turčije kot tudi podrobnih pravil za razširjanje in prilagajanje teh kvot [4], kakor je bila nazadnje spremenjena z Uredbo Komisije (ES) št. 1667/97 [5]; ker je torej treba razveljaviti Uredbo Komisije (ES) št. 2351/97 [6],

SPREJELA NASLEDNJO UREDBO:

Člen 1

Preferencialne carine za uvoz drobnocvetnih vrtnic s poreklom iz Maroka se ponovno vzpostavijo in začnejo veljati 30. novembra 1997.

Člen 2

Uredba (ES) št. 2351/97 se razveljavi.

Člen 3

Ta uredba začne veljati na dan objave v Uradnem listu Evropskih skupnosti.

Uporabljati se začne 30. novembra 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. februarja 1998

Za Komisijo

Franz Fischler

Član Komisije

[1] UL L 382, 31.12.1987, str. 22.

[2] UL L 177, 5.7.1997, str. 1.

[3] UL L 326, 28.11.1997, str. 17.

[4] UL L 199, 2.8.1994, str. 1.

[5] UL L 236, 27.8.1997, str. 3.

[6] UL L 326, 28.11.1997, str. 19.

--------------------------------------------------
Uredba Komisije (ES) št. 201/98

z dne 26. januarja 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter o skupni carinski tarifi, nazadnje spremenjene z Uredbo Komisije (ES) št. 2509/97 [2], in zlasti člena 9,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker je primerno, da se po določbah iz člena 12(6) Uredbe Komisije (EGS) št. 2913/92 z dne 12. oktobra 1992 o carinskem zakoniku Skupnosti [3], imetnik za obdobje treh mesecev še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

Mikroporozna politetrafluoretilenska folija v obliki pravokotnikov. Izdelek je sterilno pakiran in se uporablja pri kirurških posegih za oskrbo lokalnih poškodb ali ločevanje organov, da se ne bi zrasli skupaj. Včasih ga je treba pred uporabo razrezati na ustrezno velikost. | 39211990 | Uvrstitev v skladu s splošnima praviloma 1 in 6 za razlaganje kombinirane nomenklature, opombo 10 k Poglavju 39 in besedilom tarifnih oznak KN 3921, 392119 in 39211990. |

--------------------------------------------------